હૈદરાબાદના રાજીવ ગાંધી ઈન્ટરનેશનલ ક્રિકેટ સ્ટેડિયમમાં રમાઈ રહેલી ભારત વિરુદ્ધ વેસ્ટ ઈન્ડિઝ ટેસ્ટ મેચમાં અગાઉ ભારત પ્રથમ ઈનિંગસ 367 રનમાં ઓલઆઉટ થઈ ગયું હતું. વેસ્ટ ઈન્ડિઝની પ્રથમ ઈનિંગ 311માં સમેટાઈ હતી જેને પગલે ભારતે 56 રનની લીડ મેળવી હતી. ભારત માટે ત્રીજા દિવસના પ્રારંભે નબળી શરૂઆત રહી હતી. ચાર વિકેટે 308 રન સાથે ત્રીજા દિવસનો પ્રારંભ થયો હતો. વેસ્ટ ઈન્ડિઝના ફાસ્ટ બોલર સામે ભારતની મિડલ ઓર્ડર બેટિંગ ધ્વસ્ત થઈ હતી. રહાણે 80 રન બનાવીને આઉટ થયો હતો જ્યારે જાડેજા શૂન્ય રતે તેમજ રિષભ પંત 92 રને આઉટ થયો હતો. વિન્ડિઝના કેપ્ટન હોલ્ટરે પાંચ વિકેટ લીધી હતી જ્યારે શેનન ગેબ્રિયલે ત્રણ અને વેરિકને બે વિકેટ લીધી હતી.